Nimajê roşanî ra dima şarê Rojawanî şehîdgehî zîyaret kerdî û gul nayî serê gorê şehîdan ro. Taxanê Şêxmeqsûd û Eşrefîyê de roşniştoxanê Şehîdgehê Berxwedana Şêxmeqsûdê yê Seken Şebabî zîyaret kerd.
Keyeyê ke şehîdgehî zîyaret kerdî hetê Hêzanê Sûrîyeya Demokratîke (QSD), Hêzanê Asayîşê Zereyî û Hêzanê Pawitişê Komelî (HPC) ra ameyî pêşwazîkerdene. Endamanê Îdareyê Meclîsanê Keyeyanê Şehîdan roşan fîraz kerd û waşt ke roşan bibo wesîleya azadkerdişê herêmanê îşxalkerdeyan. Îdarekaranê meclîsan pare kerd ke têkoşîn û xoverdayîşê înan do dewam bikerê.
Roniştoxan gulî ronayî şehîdgehan ser û gorî awe kerdî. Keyeyan dima roşanê yewbînan fîraz kerd û domanan rê şeker vila kerd.
